b"\n_START_ARTICLE_\nEnrico Accatino\n_START_SECTION_\nBiografia\n_START_PARAGRAPH_\nNascut a G\xc3\xa8nova, en un ambient de tradici\xc3\xb3 camperola i comercial d'una fam\xc3\xadlia origin\xc3\xa0ria de Monferrato, la terra \xc2\xabidealitzada\xc2\xbb que es convertir\xc3\xa0 en el tema de les seves primeres obres juvenils.\n_START_SECTION_\nL'abstracci\xc3\xb3\n_START_PARAGRAPH_\nLa seva producci\xc3\xb3 de seguida va canviar, donant fi a la seva fase figurativa. Els seus primers quadres abstractes daten a partir de la meitat dels cinquanta. Quand empr\xc3\xa8n una pintura severa, sense condescend\xc3\xa8ncia, que sorpr\xc3\xa8n el mercat, per\xc3\xb2 permet garantir el seu nom entre els grans mestres de l'informalisme i de la pintura abstracta dels anys cinquanta i seixanta._NEWLINE_Des d'aleshores el motiu conductor de la seva producci\xc3\xb3 gr\xc3\xa0fica, pict\xc3\xb2rica i tridimensional ser\xc3\xa0 el \xc2\xabcercle vici\xc3\xb3s\xc2\xbb: cercles, anells, discs, mandala, declinats a trav\xc3\xa9s incisions, superposats, collages -els c\xc3\xa8lebres Carte Costruite). Una recerca que travessar\xc3\xa0 pr\xc3\xa0cticament totes les t\xc3\xa8cniques expressives i que prosseguir\xc3\xa0, ininterrompuda, fins als \xc3\xbaltims mesos de vida._NEWLINE_Atent estudi\xc3\xb3s i te\xc3\xb2ric de l'art, Accatino va motivar sempre les seves eleccions de categories est\xc3\xa8tiques, experimentant les m\xc3\xa9s diverses t\xc3\xa8cniques expressives. Des de 1966 va reactivar el tap\xc3\xads com a llenguatge per a solucions bitridimensionals, promovent la Fiber Art, a tota It\xc3\xa0lia, representant el pa\xc3\xads en la primera Biennal de la Tapisseria de Lausana, arribant a realitzar una \xc2\xabproposta als arquitectes\xc2\xbb, veritable manifest de l'art t\xc3\xa8xtil.\n_START_SECTION_\nPremis\n_START_PARAGRAPH_\nEn el curs de la seva intensa activitat art\xc3\xadstica, Accatino va obtenir importants reconeixements nacionals i internacionals, havent participat a la Quadriennal de Roma. Les seves obres es conserven en museus i col\xc2\xb7leccions privades: Galeria Nacional d'Art Modern i Contemporani de Roma, Col\xc2\xb7lecci\xc3\xb3 Permanent d'Art Modern dels Museus Vaticans, Fundaci\xc3\xb3 Simon Wiesenthal de Los Angeles, Museu d'Escultura Contempor\xc3\xa0nia de Matera. El 1980, el President de la Rep\xc3\xbablica Italiana li va conferir la Medalla d'Or com Benem\xc3\xa8rit de l'Educaci\xc3\xb3, de la Cultura i de l'Art.\n_START_SECTION_\nDid\xc3\xa0ctica de les arts visuals\n_START_PARAGRAPH_\nAl costat de la seva activitat art\xc3\xadstica, Enrico Accatino va ser un dels primers a It\xc3\xa0lia que van modernitzar la did\xc3\xa0ctica de les arts visuals. Des de 1960 fins al 1964 va gravar amb la RAI centenars de transmissions televisives, va organitzar trobades amb formadors i docents, realitzant ex\xc3\xa0mens d'educaci\xc3\xb3 art\xc3\xadstico-visual i hist\xc3\xb2ria de l'art que es van convertir en fonamentals per a la renovaci\xc3\xb3 de la disciplina -Forma Color Dibuix, Percepci\xc3\xb3 Creativitat, Lectura de l'\xc3\x92pera, Edart-. Obres que van constituir, la base de la reforma escolar de 1966."